**Keskkonnaloa menetluse algatamise teade**

Keskkonnaamet teatab, et aktsiaselts KIIRKANDUR (registrikood: 10111516) (aadress Järvekalda tee 1, Harkujärve küla, Harku vald, Harju maakond, 76912) 17.07.2025 esitatud Männiku XXIV liivakarjääri keskkonnaloa taotlus (esmataotlus registreeritud keskkonnaotsuste infosüsteemis KOTKAS 09.05.2025 menetluse nr M-132277 juurde, korrigeeritud taotlus 17.07.2025) on menetlusse võetud ning 30.07.2025 kirjaga nr DM-132277-14 algatatud kavandatava tegevuse keskkonnamõju hindamine.

Taotletav Männiku XXIV liivakarjäär asub Harju maakonnas Saku vallas Männiku ja Tammemäe külades riigile kuuluvatel katastriüksustel Viimsi metskond 242 (tunnus 71801:001:1406), Viimsi metskond 13 (tunnus 71801:001:1259) ja Viimsi metskond 318 (tunnus 71801:001:2182), mille riigivara valitseja on Kliimaministeerium ja volitatud asutus Riigimetsa Majandamise Keskus.

Taotletava Männiku XXIV liivakarjääri mäeeraldise pindala on 30,90 ha ja teenindusmaa pindala 32,30 ha. Taotletav mäeeraldis hõlmab Tallinna-Saku liivamaardla (maavarade registri registrikaart nr 109) täiteliiva aktiivse tarbevaru plokki 155 ja ehitusliiva aktiivse tarbevaru plokki 156. Mäeeraldisega hõlmatavad varukogused on järgmised:

155 plokk – täiteliiv, aktiivne tarbevaru 128,60 tuh m³, kaevandatav varu 127,70 tuh m³

156 plokk – ehitusliiv, aktiivne tarbevaru 803,20 tuh m³, kaevandatav varu 761,20 tuh m³

Maavara kasutusvaldkond on üld- ja teedeehitus, kaevandamise keskmine aastamäär on 60 tuh m³. Keskkonnaluba taotletakse 15 aastaks ning kaevandatud maa korrastatakse metsamaaks.

Keskkonnaloa taotlusega ja muude asjassepuutuvate dokumentidega on võimalik tutvuda tööpäeviti lähimas Keskkonnaameti kontoris (+372 662 5999, info@keskkonnaamet.ee).

Taotlus on digitaalselt kättesaadav keskkonnaotsuste infosüsteemis https://kotkas.envir.ee/dokument/DM-132277-14

Kuni keskkonnaloa andmise või andmisest keeldumise otsuse tegemiseni on igaühel õigus esitada Keskkonnaametile taotluse kohta põhjendatud ettepanekuid ja vastuväiteid. Ettepanekuid ja vastuväiteid võib esitada suuliselt või kirjalikult e-posti aadressile info@keskkonnaamet.ee või postiaadressile Roheline 64, 80010 Pärnu.

Keskkonnaloa eelnõu valmimisest teavitab Keskkonnaamet täiendavalt ametlikus väljaandes Ametlikud Teadaanded.